Dosarul penal vizează comiterea infracţiunilor de vătămare corporală din culpă, neluarea şi nerespectarea măsurilor legale de securitate şi sănătate în muncă.
"Cu ocazia deplasării la faţa locului şi a verificărilor efectuate s-a constatat că cele sesizate se confirmă, în urma exploziei, un bărbat în vârstă de 40 ani, din Bicaz, electrician la unitatea în cauză, fiind rănit. Acesta a fost preluat de un echipaj medical şi transportat la o unitate medicală pentru investigaţii medicale mai amănunţite", a declarat purtătorul de cuvânt al IPJ Neamţ, inspectorul Ramona.
Poliţiştii au sesizat Inspectoratul Teritorial de Muncă pentru efectuarea de cercetări privind respectarea măsurilor legale de securitate şi sănătate în muncă.
Vineri, în jurul orei 18,00, la Hidrocentrala Stejaru a avut loc o explozie ca urmare a unei defecţiuni la un întrerupător de 110 KV.
La faţa locului au intervenit pompierii Detaşamentului Piatra-Neamţ cu trei autospeciale de stingere şi o ambulanţă SMURD TIM.
Bărbatul rănit în urma deflagraţiei a fost transportat la Spitalul Judeţean de Urgenţă Piatra-Neamţ.
Hidrocentrala Stejaru se află în operarea şi gestiunea SC Hidroelectric S.A.